text: नई दिल्ली। आम आदमी पार्टी के दो विधायकों पर सीएम अरविंद केजरीवाल के आवास पर चीफ सेक्रेटरी अंशु प्रकाश से बदसलूकी और धक्कामुक्की के आरोपों पर आम आदमी की ओर से भी पलटवार किया गया है। अरविंद केजरीवाल के मीडिया सलाहकार ने कहा है कि चीफ सेक्रेटरी की तरफ से ही हाथापाई हुई। उन्होंने कहा कि अफसरों ने दिल्ली सरकार में मंत्री इमरान हुसैन और आप नेता आशीष खेतान के साथ मारपीट की। साथ ही अफसरों पर जातिसूचक शब्दों कहने का भी आरोप लगाया है। खेतान ने कहा है कि उन्होंने अपने साथ मारपीट की सूचना पीसीआर को दी थी। इस पूरे मामले पर मुख्यमंत्री कार्यालय ने भी विधायकों पर लगे आरोपों से इनकार किया है।